Йоханес Бобровски
Неизречено

Превод от немски: Венцеслав Константинов, —

chitanka.info

Трудно

прораствам надолу,

корени

разстилам в дълбините,

водите на земята ме намират

и в мен възлизат.

Но устните ми пият

горчивина:

земята е далеч под тебе,

ти птица си на ветровете

и ставаш все по-лека

в светлината.

Единствен моят страх

те спира още

сред земния кипеж.

1962

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.